open-index/open-wikipedia-markdown huggingface dataset:
Trastorno di personalidad borderline

**Trastorno di personalidad borderline** (**TPB**), tambe conoci como **trastorno di personalidad pa cu regulacion di emocion**, ta un di e trastornonan di personalidad describi den *Diagnostic and Statistical Manual of Mental Disorders* ("Manual Diagnostico y Estadistico di Trastorno Mental", DSM). E trastorno ta caracterisa pa un patronchi di relacionnan instabil, imagen propio instabil, y cambio sterki pa cu estado di aninmo. Individuo cu TPB por experencia un miedo intenso di wordo bandona, sintimentonan bashi, comportacion impulsivo, y daño propio. E trastorno tipicamente ta cuminsa den adolescencia of na comienso como adulto y por manifesta den varios area di bida. Den algun individuo, e severidad di sintomanan ta baha cu edad.

Condicionnan comorbido comun ta inclui trastorno di ansiedad (p.e., trastorno di ansiedad generalisa y fobia social), trastorno di humor (p.e., depresion y distimia), trastorno alimenticio, y abuso di substancia. 

E termino *borderline* lieteralmente ta nifica "frontera". Originalmente, tabata asumi cu e trastorno tabata na e frontera entre neurosis y psicosis. Aunke e punto di bista aki a wordo bandona, e nomber a wordo manteni. Denter di psikiatria, tin proposicion pa reemplasa e termino cu, por ehempel, trastorno di regulacion di emocion, of algo similar pasobra e nomber *borderline* falta claridad.

## Caracteristica

E manifestacion di TPB ta varia masha di persona pa persona. Tin variacion denter di e severidad y tipo di personalidad, for di extrovert pa introvert. Algun caracteristica comun ta inclui:

* Autoestima abou
* Comportacion di daño propio (automutilacion), tin biaha tambe combina cu manipulacion.
* Dempel inseguridad cu comportacion provocativo.
* Tendencia pa (pre)huicionan extremo. Por ehempel, den relacion cu amigo y/of partnernan (idealisa y despues rechasa).
* Desosiacion, caminda contacto cu realidad ta reduci temporalmente. E por sinti como si fuera nan ta wak nan mes den un pelicula. Desosiacion ta un mecanismo di huy pa controla emocion. Normalmente e ta sucede ora stress ta mucho halto. 
* Miedo di wordo bandona (ansiedad di separacion)
* Sintimentonan di bashi of soledad, asta den compania.
* Comportacion impulsivo of autodestructivo, manera comportacion sexual riesgoso, abuso di substancia, of ladronicia.
* Problema cu desaroyo di identidad
* Episodionan psicotico cortico  (cu ta dura algun ora pa algun dia)
Halucinacion

Un **halucinacion** ta un experencia sensorial cu no ta coresponde cu realidad fisico. Den otro palabra, un individuo ta percibi un estimulo cu no ta presente den e mundo externo. Durante un halucinacion un ta tende, mira, sinti, hole of purba cosnan cu ta realmente ausente. Tur hende de bes en cuando ta experencia un percepcion cu no ta coresponde cu realidad.

Halucinacionnan ta bira un problema solamente ora nan ta causa ansiedad of depresion. Den e casonan aki, halucinacion ta, mayoria be, frecuente y tin un contenido intrusivo of spantoso. Tin biaha halucinacion por conduci na situacionnan peligroso, por ehempel, ora di haci tareanan cu ta causa e halucinacion. 

Un halucinacion por ta parti di un psicosis, pero no ta tur hende cu halucinacion ta psicotico. Psicosis hopi biaha ta encera tambe delirio (pensamentonan cu no ta coresponde cu realidad) y comportacion of pensamento altera.

## Nomber

E palabra "halucinacion" ta deriva for di e palabra latin *halucinare*, cu ta nifica "soña" of "disparate". E termino a wordo uza pa prome biaha den psikiatria na 1837 door di e sikiatra frances, Jean-Étienne Esquirol.

## Clasificacion

Halunicacion por encera cualke di e sentidonan:

* *Halucinacion visual* of *halucinacion optico*: Un ta mira imagennan cu no ta presente realmente. Por ehempel, mira un hende pasa cana ora cu ta resulta di ta un taki ta zwaai den bientu. Ora un individuo ta mira solamente deformacion di realidad, manera cambio di color, of imagen cu ta bira hol of bol; esakinan ta wordo yama ilusion visual. Halucinacion visual por sucede tambe cu e wowo cera.
* *Halucinacion auditivo*, *acustico* of *di oido*: Un ta tende zonido of bosnan sin un fuente externo. E forma di halunicacion mas comun ta inclui tende bosnan sin cu ningun hende ta papia. Un ehempel di esaki lo por ta tende bo nomber, mientras cu no tin ningun hende den bisindario.
* *Halucinacion di olfato*: Un ta hole holo cu no ta presente den e bisindario.
* *Halucinacion di smaak*: Un ta purba sabornan cu ta ausente.
* *Halucinacion somatico* ta relaciona cu sensacion y sentimentonan cu no ta coresponde cu un estimulo fisico. Esaki por sucede denter e curpa, of na e superfisie (of net abou) di e cuero. Den e ultimo caso, esaki ta yama *halucinacion tacto* of * halucinacion taktil*. 

Tin biaha funcionan sensorial por influencia otro, manera mira zonido of hole color. E fenomeno aki ta wordo yama sinestesia. Al contrario di un halucinacion, sinestesia no ta un fenomeno patologico, pero un forma di copula sentidonan sensorial cu por wordo verifica cientificamente. 

## Causa

Halucinacion por tin varios causa. Tin biaha nan ta parti di un condicion di trastorno mental, manera schizofrenia of depresion cu caracteristicanan psicotico. Sinembargo, halucinacion por sucede tambe debi na: 

* Severamente falta di soño of stress severo
* Rouw of experencia traumatico
* Uzo di substancia (manera alcohol, cannabis, of otro droga)
* Causa fisico manera keintura, demensia, of malesanan neurologico
1830

**1830**  tabata un aña komun ku a kuminsá riba un djabièrnè riba e kalènder gregoriano. E ta marka e di 1830 aña despues di Kristu; e di 830 aña di e di dos milenio; e di trinta aña di siglo 19 i e promé aña di dékada 1830.

E ta konosí den historia oropeo komo un aña bastante tumultuoso dor di e ola di revolushonnan na Fransia, Bélgika, Polonia, Suisa i Italia.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
* 20 - E independensia di Bélgika for di Reino di Hulanda ta wòrdu rekonosí despues di e Revolushon belga.

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
* 7 - Simón Bolívar (47), lider militar i polítiko venezolano i di dos presidente di Venezuela.
1811

**1811**  tabata un  aña komun ku a kuminsá riba un djamars riba e kalènder gregoriano. E ta marka e di 1811 aña despues di Kristu; e di 811 aña di e di dos milenio; e di diesun aña di siglo 19 i e di dos aña di dékada 1810.

## A sosodé
**Yanüari**

**Febrüari**
 
**Mart**

**Aprel**
 
**Mei**
* 14 – Paraguay ta deklará independensia for di e imperio spañó (rekonosé dia 15 di mei).

**Yüni**

**Yüli**
* 5 – Venezuela ta deklará independensia for di e imperio spañó.
 
**Ougùstùs**
 
**Sèptèmber**

**Òktober**

**Novèmber**

**Desèmber**
* 21 – E promé Konstitushon di Repúblika di Venezuela, despues ku el a deklará su independensia for di Spaña, ta drenta na vigor.

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Pearl Dumfries

**Pearl Dumfries** (☆ 7 di september 1998 na Amsterdam) ta un cantautor multilingual y musico Hulandes-Arubiano. 

## Bida
Dumfries a nace na Amsterdam y a muda pa Aruba poco despues. Na Aruba el a atende kleuterschool y scol basico. Na mitar di scol secundario, Dumfries a muda pa Hulanda, caminda el a completa su educacion secundario. Despues el a regresa Aruba pa studia *Sociaal Pedagogisch Medewerker* na Colegio EPI, unda el a logra su MBO diploma.

Dumfries a lanta den un ambiente musical y diverso forma pa su herencia Haitiano Surnameño. Su tata ta toca instrument y su mama ta encanta canta. Durante su hubentud Dumfries tabata influencia pa varios genero di musica, entre otro Latin, folklore Arubiano, y R&B. Dumfries ta conta Bob Marley entre su influencianan musical, kende e ta considera un inspiracion duradero. 

Su ambiente cultural y inspira, entre otro, pa musica Afro-Caribense, soul, y jazz a inspir'e pa skirbi su letranan multilingual na su diesun aña. Rond di su diesdos aña, Dumfries tabata presenta funcion musical na eventonan local chikito na Aruba. Na su diestres el a cuminsa siña toca gitara y desaroya como cantautor. 

For di particpa den shownan di talento di scol te na presenta obranan original cu su conhunto *Siete Caminos*, na 2014, nan a wordo selecta pa presenta na *The Life I live Festival*. E añanan siguiente, Dumfries a presenta su mes composicionnan na varios evento y festival, incluso e *Bon Bini Festival* (2017-2018), *Caribbean Sea Jazz Festival* (2017), y *Soul Beach Music Festival* (2023) na Aruba.

## Obra
Na mei 2018, Dumfries a lansa su prome single original *Innerpeace*, cu el a skirbi, compone, produci y publica independientemente riba SoundCloud, bou di e pseudonimo *Watra* ("awa" den Sranantongo). Entre su prome obranan el a colebra cu e productor Arubiano Marc Era riba *Mystical Connection*.

Na su diestres, Dumfries a skirbi un poema titula *Maji*, cu despues a wordo adapta den e cantica a capella *Awa*. E obra ta refleha su experencianan personal como adolescnete durante e divorsio di su mayornan i su mudansa for di e isla. E cancion *Awa* a aparece den e pelicula cortico, *Watamula*  (2020) di e cineasta Kevin Osepa.   

Dumfries a composita dos composicion pa e serie documental *The Blue Lizard Effect* (2024). Na 2024, Dumfries huntu cu Kyle Winklaar y Christopher Rodulfo a lansa un album colaborativo, yama *Identidad*.

## Discografia
### Single
* *Unspoken* (2024)

### Album
* *Identidad* (2024)
Idioma krioyo di Antigua i Barbuda

**Idioma krioyo di Antigua i Barbuda** (nombre nativo: *Aanteegan an' Baabyuudan*) ta e idioma krioyo di Antigua i Barbuda i otro paisnan den e islanan Leeward. E idioma tin un base ingles i ta papiá na Anguilla, Antigua i Barbuda, Dominica, Montserrat, i Sint Kitts i Nevis. E ta e idioma nativo di dos pais i tres teritorio insular. E idioma ta e di dos idioma mas papiá na Antigua i Barbuda, i ta e di promé idioma nativo mas papiá den e pais. E idioma tambe tin palabranan proveniente di e lenganan Kwa di Afrika. E idioma krioyo di Antigua i Barbuda tin ocho dialekto: nortantiguano, surantiguano, barbudano, kittishon, nevisiano, kokoy, anguiles, i monseratiano.
Nort Antigua (dialèkt)

**Dialèkt Nort Antigua** (nòmber nativo: *Nawt Aanteegan*) ta un dialèkt di e idioma krioyo di Antigua i Barbuda papiá prinsipalmente den e regionnan nort di Antigua.  E  ta wòrdu konsiderá komo e variedat mas standart di e idioma krioyo, i e dialekto a plama den henter e pais debí na e kantidat kresiente di hende ku ta biaha pa St. John's. E ta e dialèkt mas papiá di Antigua i Barbuda, na 2011, tabatin mas o ménos 48.000 papiado.
Sur Antigua (dialèkt)

**Dialèkt Sur Antigua** (nòmber nativo: *Sout Aanteegan*) ta un dialèkt di e idioma krioyo di Antigua i Barbuda papiá prinsipalmente den regionnan sùitwest di Antigua. Na Antigua i Barbuda, e ta e di dos dialèkt mas papiá di e idioma krioyo di Antigua i Barbuda. E dialekto ta wòrdu papiá mas tantu pa generashonnan mas bieu. Su uso ta wòrdu generalmente despresiá pa papiadónan di e dialekto di Nort Antigua, ku ta mas dominante. Na 2011, e dialekto tabatin mas o ménos 6.800 papiadó na Antigua i Barbuda.
Idioma krioyo di Barbuda

E **idioma krioyo di Barbuda** (nombre nativo: *Baabyuudan*) ta un dialekto di e idioma antiguano i barbudano ta papiá na Barbuda. E ta e mas mínimo papiá dialekto di antiguano i barbudano den Antigua i Barbuda, tin ~1,400 papiadonan na 2011 den Antigua i Barbuda.
1833

**1833**  tabata un  aña komun ku a kuminsá riba un djamars riba e kalènder gregoriano. E ta marka e di 1833 aña despues di Kristu; e di 833 aña di e di dos milenio; e di trintitres aña di siglo 19 i e di kuater aña di dékada 1830.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**
* 18 - Eleutheria Ana de Palm, e promé sùr katóliko di orígen boneriano.

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
* 24 - Johann Rudolf Lauffer (81), militar, atministradó kolonial i negosiante di Kòrsou di origen suiso.
Saint John

**Sint John** ta un parokia di Antigua i Barbuda den Antigua. E tabatin 56.736 habitante (2018). Su kapital ta Saint John's.
Islanan Leeward

E **islanan Leeward** ta un archipelago den Antia Menor, formando parti di e "Antia Menor" den region karibense di Amérika. E islanan ta chikí i volkaniko– un kantidat chikitu ta koral. E archipelago papiá idioma krioyonan, ingles, i franses. E islanan mas grandi ta e islanan di Guadeloupe, Antigua, i Barbuda. Dominica tabata un isla Leeward, pero awe e tende un isla Windward.
Idiomanan na Antigua i Barbuda

E prinsipal idioma nativo di Antigua i Barbuda ta idioma krioyo di Antigua i Barbuda, un idioma anglokrioyo formá a base di ingles. Oun asina, no tin un idioma ofisial segun lei na Antigua i Barbuda. Ingles ta sirbi generalmente komo “lenga di trabou” (lingua franca) den atministrashon públiko, skol, i komunidat ekonómiko. E pais ta un komunidat lingwístiko diverso, ku ademas di ingles i e krioyo lokal, tambe tin un presensia di otro lenganan anglokrioyo i di migrante.

Entre e otro idiomanan papiá na Antigua i Barbuda por mira:
* krioyo hamaikino
* krioyo guyanes
* krioyo franses di Dominica
* spaño 

Na nivel di papiadó nativo, e distribushon ta aproksimadamente lo sigiente:
* 57.06% ta papiá e Nort Antigua
* 8.05% ta papiá e Sur Antigua
* 6.12% di hende ta papiá ingles komo idioma nativo
* 1.71% ta papiá e idioma krioyo di Barbuda

E resto ta komponé di papiadó di otro lenganan anglokrioyo, oropeo, karibeño, i asiátiko. E mesklamentu lingwístiko ta reflehá e historia kolonial, migrashon riba e islanan, i e desaroyo kontinuo di e lenganan anglokrioyo den Karibe.
Ingles Antigua i Barbuda

**Ingles Antigua i Barbuda** (IAB, òf **Ingles Antigua i Barbuda Standart**) ta un dialèkt di ingles papiá na Antigua i Barbuda. IAB ta ko-eksistí ku e idioma krioyo di Antigua i Barbuda, i ta wòrdu konsiderá un ingles standart en bes di un krioyo, lenga di pueblo òf semi-krioyo. IAB ta wòrdu usá den tur sirkunstansia edukativo i atministrativo. 

## Historia
E idioma ingles a yega Antigua i Barbuda den siglo diesshete, ora e kolonistanan britániko a establesé nan mes riba e islanan i a trese afrikanonan sklabisá pa Karibe. Den uso diario, sinembargo, mayoria di e poblashon ta papia un krioyo lokal basá di ingles, masha serká relashoná ku krioyo dominikano i parsial mutuamente komprondibel ku krioyo hamaikino.

Durante e temporada kolonial, IAB a keda e variashon ingles dominante na Antigua i Barbuda, usá den dokumentonan ofisial i konteksto formal. Den siglo binti, un kultura di bariashon di kódigo (ingles: *code-switching*) a surgi, partikularmente den enseñansa, kaminda IAB a sirbi komo e idioma ofisial di komunikashon akadémiko. Ora Antigua i Barbuda a haña independensia na 1981, e konstitushon a stipulá ku ingles tabata nesesario pa residí den parlamento, sinembargo, ingles no a wòrdu konsiderá komo idioma ofisial. Entrante yüli 2025, Antigua i Barbuda no tin ningun idioma establesé komo esun ofisial. 

Segun e senso di 2011, mayoria di imigrante bibá na Antigua i Barbuda ta bini di un pais abla ingles.
Yamaha Motor Company

**Yamaha Motor Co., Ltd.** (ヤマハ発動機株式会社, Yamaha Hatsudoki), ta un empresa hapones dediká na fabrikashon di vehíkulonan motorisá. E ta un korporashon multinashonal ku operashonnan den mas o ménos 180 pais i region, i ta rekonosí komo e di dos fabrikante di motersaikel mas grandi na mundu i tambe komo e kompania mas grandi di mundu den konstrukshon di barku di rekreo.

Ounke e ta kompartí su orígen ku Yamaha Corporation, Yamaha Motor Co. ta un kompania totalmente separá for di e fabrikante di instrumento musikal ku mesun nòmber, ku tin su sede na Hamamatsu, Shizuoka.

## Marka i diseño
Yamaha ta konosí globalmente pa su “Yamaha Design”, un identidat visual ku ta enfatisá formanan sofistiká, funshonalidat, i atenshon strikto na detaye. E marka ta inovadó na adopshon di teknologia di punta, i su produktonan, inkluyendo motersaikel, ATV, motornan marino i vehíkulonan eléktriko ta reflektá un estilo klaro i konsistente.

Yamaha a risibí hopi premio prestigioso di diseño, entre kual:
*  - Good Design Award
*  - Red Dot Design Award

Esaki a fortalesé su reputashon komo un di e empresanan mas kreativo i teknológikamente avansá den asu sektornan.

## Deporte di outo
Desde su fundashon, deporte di outo a forma parti integral di identidat di Yamaha Motor Co. E kompania a logra hopi éksito den kareda internashonal, inkluyendo motosaikel, motokross, i deporte noutiko. Su partisipashon kontinuo den kompetensianan a kontribuí na inovashon teknológiko i haña un komunidat di afisionado fiel.
Maghalie van der Bunt-George

**Maghalie van der Bunt-George** (☆ 1973 na Delft, Hulanda) ta un outor i artista visual di Kòrsou.

## Biografia
Maghalie George a nase na 1973 na Delft komo yu di un tata di Kòrsou i un mama di Hulanda. El a lanta na Kòrsou i a bai studia na Hulanda. Despues di a kompletá su formashon, el a bolbe Kòrsou, kaminda el a traha den diferente rol profeshonal. Na 2025, el a bira direktor di Fundashon Kuido di Monumentu Kòrsou, un institushon ku ta responsabel pa preservashon i protekshon di herensia históriko-arkitektóniko di e isla. Den e kapasidat aki, e ta pone atenshon na importansia di restourashon, dokumentashon i balorisashon di e edifisio i sitionan históriko di Kòrsou.

### Obra literario
Na 2024, Van der Bunt-George a publiká su promé kolekshon di kuento *Oro is goud: verhalen van Otrobanda en Nieuw Nederland*, bou di editorial De Wintertuin. E ta un seri di diesdos kuento ku a tuma lugá na Willemstad na diferente momentu históriko, ku un enfoke partikular riba e bario patrimonial di Otrobanda. E obra na hulandes ta habri ku un deklarashon di amor pa idioma Papiamentu. Den su narativa e ta uni idioma, identidat i memoria kolonial di un manera poétiko i introspektivo.

### Arte visual
Ademas di su trabou literario, Van der Bunt-George ta un artista visual aktivo. Su obra *Gorgeous eh?* (2016) ta eksponé permanentemente den Blue Bay Sculpture Park na Kòrsou. E instalashon ta forma parti di un kolekshon di arte lokal i karibense ku ta representá dinamismo, ekspreshon i identidat di e isla.
Barbulètè pòwis blanku

**Barbulètè pòwis blanku** (*Anartia jatrophae*) ta un barbulètè den e famia Nymphalidae. E span di ala ta varia entre 51 i 70 milimeter. 

E barbulètè ta nativo den Sentro i Sur Amérika i pa sùit di Merka. E matanan anfitrion ta *Bacopa*, *Ruellia*, i *Lippia*.
Fei-Fei Li

**Fei-Fei Li** (chines: 李飞飞; ☆ 3 di yüli 1976 na Bejing) ta un sientífiko di kòmpiuter sino-merikano, famosamente konosí pa su trabou pionero den inteligensia artifisial (AI), partikularmente den e área di *vishon di kòmpiuter*. Li ta mihó konosí komo kofundadó di ImageNet, un sèt di dato fundamental ku a permití un saltu grandi den desaroyo di vishon di kòmpiuter den e añanan 2010. 

Li ta profesor di siensia di kòmpiuter (Sequoia Capital Professor) na Universidat Stanford, kaminda e ta sirbi tambe komo kodirektor di e Instituto di Stanford pa Inteligensia Artifisial sentrá riba hende (HAI) i komo kodirektor di e Stanford Vision & Learning Lab (SVL).  EL a fungí komo sientífiko kabesante pa AI/Machine Learning na Google Cloud i komo direktor di e Laboratorio di Inteligensia Artifisial di Stanford di 2013 te 2018. Ademas, el a sirbi den e hunta di direktiva di Twitter.

Na 2017, el a kofundá AI4ALL, un organisashon sin fin di lukro dediká na oumentá diversidat i inklushon den e mundu di inteligensia artifisial, spesialmente entre studiante hoben. Su ekspertisio di investigashon ta inkluí inteligensia artifisial, siñamentu di mashin, siñamentu profundo, vishon di kòmpiuter i neurosiensia kognitivo.

Li a risibí un kantidat importante di rekonosimentu internashonal. Na 2023, el a wòrdu nombrá komo un di e 100 Personanan Mas Influente den AI segun revista *Time*. Den mesun aña, e a risibí e Intel Lifetime Achievements Innovation Award pa su kontribushon duradero den AI. Li ta miembro di e Akademia Nashonal di Ingenieria, a wòrdu eligí den e Akademia Nashonal di Medisina na 2020, i den e Akademia Merikano di Arte i Siensia na 2021.

Dia 3 di ougùstùs 2023, e Sekretario-General di e Nashonnan Uni, António Guterres, a nombrá Li komo miembro di e Hunta di Konseho Sientífiko di e organisashon. Na 2024, Li a wòrdu inkluí den e lista A100 di Gold House, ku ta selektá lidernan influente asiátiko-merikano. Den mesun aña, el a rekoudá USD 230 mion pa e startup World Labs, ku el a funda huntu ku tres kolega. E kompanía ta traha riba un tipo nobo di inteligensia artifisial, deskribí komo “inteligensia espasial”, ku tin e kapasidat pa komprondé i razoná tokante e mundu físiko tridimenshonal.
Gibberula arubagrandis

***Gibberula arubagrandis*** ta un especie di soldachi for di e famia Cystiscidae. E nomber cientifico di e especie a keda publica pa prome biaha na 2008 pa McCleery.

## Descripcion
E cocolishi ta liso, briyante, blanco transparente y oval. E cocolishi ta alcansa un largura di 3,31 mm.

## Distribucion
*G. arubagrandis* ta aparece na un profundidad di un pa dos meter den Lama Caribe rond di Aruba.
Sòldachi

**Sòldachi** (Gastropoda) ta un klase di molusko. E nòmber sientífiko, *gastropoda*, ta referí na e parti abou muskular di e kurpa largá, ku kua e sòldachinan aki ta move. E nòmber *gastropoda* ta derivá for di griego antiguo  (*gastēr*, "barika" òf "stoma") i  (*pous*, "pia"). *Gastropoda* ta un *plurale tantum* i p'esei ta wòrdu usá eksklusivamente den plural.

E sòldachinan mas bieu i rekonosibel ta data for di periodo geológiko Kambrium. Un kalkulashon di 60.000 pa 75.000 espesie a wòrdu deskribí rònt mundu. Mayoria sòldachi ta hermafrodita.

Sòldachi por wòrdu klasifiká den vários manera. Por ehèmpel, sòldachi ta e ùniko molusko ku ta biba riba tera como den awa. Mas o ménos 30.000 espesie ta biba den laman, 5.000 den awa dushi, i 30.000 riba tera. Tin sòldachi (ku kasita) i esnan sin kasita (sòldachi sunú), espesienan ku ta hala rosea dor di kaikai, i otronan ku tin pulmon. Tin herbivor, karnivor, kadaverfauna i komedó di *detritus* (latin: "desperdisio").

Sòldachi ta karakterisá pa un solo kokolishi, generalmente ku un konstrukshon lorá. Debí ku e sòldachinan aki mayoria bia tin un kasita kalsifiká, tin hopi espesie konosí denter e klase di animal aki ku ta ekstinto. Fosilnan indeksá ta sirbi komo un guia pa determiná e edat di kapanan geológiko.
English Harbour

**English Harbour** ta un siudat i haf natural situá den e parokia di Saint Paul, na e isla di Antigua. Segun senso di 2011, e siudat tabatin 570 habitante. English Harbour ta konosí komo un sentro náutiko importante pa Antigua i Barbuda, ku hopi yate i boto di bela ku ta operá for di su kostanan protehá.

Histórikamente, English Harbour tabata un hub militar i di defensa pa e isla, prinsipalmente durante e époka kolonial britániko. Su lokalisashon stratégiko na un haf natural chikitu pero profundu tabata ideal pa protehá barkunan di e Royal Navy kontra tormenta i atakenan enemigo.

English Harbour, ku ta ser konsiderá e di dos siudat di Antigua, tin un kantidat grandi di fasilidatnan náutiko, turístiko i sitionan históriko. E mas famoso entre nan ta Nelson’s Dockyard, un kompleho naval restourá ku ta forma parti di e sitio di Patrimonio Mundial di UNESCO. E área ta kontené edifisio kolonial restourá, depósito, mueyenan antiguo i un haf pitoresko ku ta atrae bishitante for di henter mundu.
All Saints (Antigua i Barbuda)

**All Saints** ta e di dos lugá mas grandi na Antigua i Barbuda, ku un poblashon di 3.412 (senso 2001) habitante. E ta situá meimei di Antigua, ocho kilometer sùitwest di Saint John's. 

## Historia
All Saints a funda na 1840, komo *Free-Centre Village* ("pueblo di Sentro Liber"). Na 1946, un konseho di pueblo a wòrdu fundá. Na 2021, 97% di All Saints ta konsisti di habitantenan ku desedentenan afrikano .
Srefidensi Dey

**Srefidensi Dey** (literalmente na sranantongo: **Dia di Outodeterminashon**), ta un evento anual riba dia 25 di novèmber pa marka independensia di Sürnam for di Hulanda dia 25 di novèmber 1975. E ta un dia di fiesta nashonal i dia liber na e pais. Pueblo surnameño, na e pais mes i den eksterior, ta konmemorá i selebrá e dia, inkluso pa medio di varios festival.

Na 2010, e Monumento Srefidensi, diseñá pa e artista George Struikelblok, a keda develá un dia promé. E monumento ta instalá na oriya di Riu Sürnam serka di Fort Zeelandia.

:Kategoria:Suriname
Souvenir

Un **souvenir** of **recuerdo** ta un obheto cu un persona ta adkeri pa preserva y evoca e memorianan personal asocia cu un luga, un bishita of un experencia specifico. Un souvenir ta cualkier obheto colecta of cumpra como un memoria tangibel. E obheto mes por tin un balor intrinsico, pero su funcion principal ta como simbolo di un experencia.

E palabra *souvenir*, cu tin su origen den Frances, ta nifica literalmente recuerdo of memoria.

## Como obheto
Den turismo, un souvenir ta wordo considera un mercancia conmemorativo vincula cu un luga specifico. E obhetonan aki hopi be ta inclui identificacion geografico y ta comunmente produci pa curasha coleccionamento.

Generalmente, e industria di souvenir ta forma parti significante di e sector turistico. E ta contribui na e economia local y ta permiti bishitantenan hiba un recuerdo tangibel di nan biahe, cu ta sirbi como memoria personal y como promocion spontaneo pa e destinacion. Entre e recuerdonan mas comun ta esnan cu ta autogenera, manera fotografia.

## Tipo di souvenir
Souvenir ta encera un scala amplio di mercancia produci masalmente, incluyendo paña (manera camisa y sombre); obheto di coleccion (p.e., postal, magnet di frishider, yabero, feneta, moneda y moneda conmemorativo); y articulonan di cas (entre otro cuchara, poti, serbete y asbak). 

Ademas, souvenir ta inclui articulonan di produccion no masal, manera arte folklorico, artesania local, y otro obhetonan cu ta refleha tradicion y cultura regional. Obhetonan natural (manera santo blanco, piedra, of cocolishi) tambe por sirbi como souvenir, aunke esaki ta wordo descurasha pa motibo di proteccion ambiental. E exportacion di especie menasa (of producto secundario, manera lana y cuero) como souvenir ta strictamente regla den leynan internacional y nacional.

## Islanan ABC
Na islanan Aruba, Boneiro y Corsou, unda turismo ta un pilar economico importante, souvenir no ta solamente un recuerdo turistico, pero tambe un expresion di cultura local, identidad y tradicion. Hopi di e obhetonan di souvenir ta refleha elemento folklorico, historia colonial y simbolonan Caribeño.

Generalmente ta uza algun tema tipico di e islanan, manera:
* flora local - cadushi, dividivi, aloe
* fauna nativo - turtuga marino, flamingo, shoco, yuana
* simbolo y diseñonan folklorico 
* bandera y mapa di e islanan
Thanksgiving

**Thanksgiving Day** of simplemente **Thanksgiving** (Dia di Grasia) ta un dia di fiesta nashonal selebrá prinsipalmente na Merka, Canada i inofisialmente tambe den komunidatnan di imigrante merikano i kanades na Mexico, Australia, Sentro Amérika i Israel.

Originalmente, e tabata un dia pa duna danki pa e bendishonnan di e kosecha i pa prosperidat durante e aña ku a pasa. Awe dia, ounke e tin raisnan religioso i kultural, Thanksgiving ta wòrdu selebrá pa basta tempu komo un fiesta sekular di famia.

Na Merka, Thanksgiving ta wòrdu selebrá riba e di kuater djaweps di novèmber, mientras na Canada e ta wòrdu selebrá riba e dos djaluna di òktober.

Festividatnan ku nòmber òf tradishonnan similar ta tuma lugá tambe na:
*  - – 25 di òktober
*  – promé djaluna di òktober
*  – *Dia de Ação de Graças*, di kuater djaweps di novèmber
*  – promé djaweps di novèmber
*  – *Erntedankfest*, promé djadumingu di òktober
*  – *Kinrō Kansha no Hi*, 23 di novèmber

## Historia
Orashon i seremonianan di gradisimentu despues di kosecha ta komun den hopi religion i kultura, di tempu prekolonial te ku époka moderno. .
E origen di Thanksgiving na Nort Amérika ta fuertemente ankrá den tradishonnan ingles di fiesta di kosecha, ku tin su rais den e Reformashon Protestant. Na Inglatera, un “harvest thanksgiving” tabata wòrdu selebrá mas serka di fin di sèptèmber òf komienso di òktober. Na e kolonianan ingles den New England, fiesta di gradisimentu tabata wòrdu selebrá na diferente fecha, pero e tradishon ku nos konosé komo Thanksgiving moderno a tuma forma gradualmente durante siglo XVII i XVIII.

Na 1863, presidente Abraham Lincoln a deklará Thanksgiving komo un fiesta nashonal na Merka i  durante e tempu di guera sivil a fiha e fecha riba e di kuater djaweps di novèmber.

## Tradishon i kuminda
Thanksgiving na Merka tin un karakter fuerte di famia i ta akoplá na un kuminda grandi, típikamente ku kalakuna yená i horná, batata dushi, tòrta di pampuna i sous ku batata machiká entre otro.

E kuminda ta simbolisá abundansia, kosecha i union familiar.

## Islanan ABC
Thanksgiving mes no ta un fiesta tradishonal na Aruba, Boneiru òf Kòrsou, pero den e region aki ta eksistí propio tradishonnan di gradisimentu pa kosecha:
*  - Dera Gay
*  - Simadan
*  - Seú
Jemal Le Grand

**Jemal Emmanuel Le Grand** (☆ 30 di juni 1994) ta un landado y atleta olimpico di Aruba.

## Carera deportivo
Na 2011, Le Grand a competí den e evento di 200m estilo liber na Campeonato Mundial di Landamento, caminda el a termina na di 54 luga. Den e Weganan Olimpico di Zomer 2012 na London, el a competi den e evento di 100 m estilo liber, cabando na di 40 luga. 

E tabata tambe e cargado di bandera pa Aruba durante e ceremonia di apertura.

Actualmente e ta biba na Merca.

## Mira tambe
* Aruba na Weganan Olimpico
Kim Reynierse

**Kimball Peter (Kim) Reynierse** (☆ 10 di januari 1961 na Aruba) ta un ex-atleta di distancia largo y atleta olimpico di Aruba.

## Carera deportivo
Reynierse ta specialisa den marathon, den cual el a pone su record personal cu un tempo di 2:13.43 na 1989.
Na 1986 el a gana e marathon di Eindhoven cu un tempo di 2:15:13. Na 1990 el a gana e mita-marathon di Utrecht. 
Na 1992 el a competi como coredo di marathon pa Aruba na Weganan Olimpico na Barcelona. E no a gana medaya, terminando na e di 53 luga cu un tempo di 2:25.31. Na Veracruz, Mexico el a termina na e di 85 luga den e Campeonato Mundial di Mita Marathon (2000).

### Recordnan personal
Basá riba e siguiente recordnan Arubano:
* 1500 meter – 4:10.4 ( Roosendaal, 28 di augustus 1979)
* 3000 meter di kareda – 8:24.8 ( Middelburg , 6 di juli 1988)
* 5000 meter di kareda – 14:18.31 ( Leiden , 8 di mei 1986)
* careda di 10 kilometer – 29:08 ( Den Haag, 3 di juni 1990)
* 10.000 meter – 29:12.53 (Leiden, 14 di mei 1986)
* careda di 10 miya – 48:39 (Den Haag , 6 di november 1988)
* mita-marathon – 1:03:06 (Utrecht, 1 di mei 1991)
* careda di marathon – 2:13:43 (Berchem , 10 di september 1989)
* 3000 meter *steeplechase* – 9:35.9 (Remscheid, 16 di augustus 1980)

## Mira tambe
* Aruba na Weganan Olimpico
Carl Henriquez

**Carl John Henriquez** (☆ 8 di augustus 1979 na Aruba) ta un ex-hisado di peso y atleta olimpico di Aruba.

## Carera deportivo
Pa e Weganan Olimpico di Zomer 2012 na London, Henriquez a obtene un wildcard, pasobra su resultadonan di hisamentu di peso, cu tabata alrededor di 300 kilogram, lo no a cualifica pa e weganan. El a competi den e clase di peso super-pisá (+105 kg) terminando na e di 18 luga.

## Mira tambe
* Aruba na Weganan Olimpico
Jan Roodzant

**Jan Roodzant** (☆ 6 di januari 1984 na Ede, Hulanda) ta un ex-landado y atleta olimpico di Aruba.

## Carera deportivo
Na e Campeonato Mundial Acuatico 2007 na Melbourne, Australia, Roodzant a pone e siguiente tempo:
* 50 m estilo liber – 24.18 s
* 100 m estilo liber – 53.13 s
Den tur dos evento, esaki no tabata suficiente pa avansa pa e siguiente buelta. E mesun aña el a participa na Weganan Panamericano na Rio de Janeiro, Brasil. El a competi den eventonan di estilo liber, estilo mariposa y estilo varia, pero no a gana medaya.

Na 2008 Roodzant, hunto cu e judoka Fiderd Vis, a forma e seleccion olimpico di Aruba pa e Weganan Olimpico di Zomer na Bejing, China. Na Bejing, el a competi den e 100 m estilo liber, terminando na e di 53 luga den e *heats* cu un tempo di 51.69 s. Cu e tempo aki, el a mehora su miho record personal y tambe e record nacional Arubano, pero esaki no tabata suficiente pa pasa pa semifinal.

Na 2008 Roodzant tabata tambe e cargado di bandera pa Aruba durante e ceremonia di clausura.

## Mira tambe
* Aruba na Weganan Panamericano
* Aruba na Weganan Olimpico
Richard Rodriguez

**Richard Florentin Rodriguez** (☆ 10 di december 1969 na Aruba) ta un ex-atleta di distancia largo y atleta olimpico di Aruba.

## Carera deportivo
Den su record personal na 1998 Rodriguez a pone un tempo di 2:30.24 den e disciplina di marathon. El a competi como coredo di marathon na e Weganan Olimpico di Zomer 2000 na Sydney, pero no a yega e finish.
 
E tabata tambe e cargado di bandera pa Aruba durante e ceremonia di apertura.

## Mira tambe
* Aruba na Weganan Olimpico
Juni Faro

**Isnardo Enrike H. (Juni) Faro** (☆ 15 di juli 1978 na Aruba?) ta un ex-hisado di peso y atleta olimpico di Aruba.

## Carera deportivo
Den 1993 y 1994 Juni Faro ta kibra dies di su mes recordnan di hisamento di peso y ta hala atencion  no solamente na Aruba, pero tambe a bay cu prome y di dos luga den competencianan na Venezuela y Puerto Rico. Na 1994, na edad di 16 aña, e ta sali ganado di Copa Hubenil Gobernador Felipe B. Tromp.

Na edad di 18 aña, Faro a bay Atlanta, Merca, pa competi den e Weganan Olimpico di Zomer di 1996. El a drenta e clase di peso mediano y a terminá di 21 di e 24 participante. Ocho aña despues, el a bolbe competi na e Weganan Olimpico di Zomer di 2004 cu a tuma luga na Atenas, Grecia. E biaha aki, el a competi den e clase di peso medio-pisá, terminando na di 19 luga entre e 25 hisado cu a cuminsa e evento.

Na 1996 Faro tabata tambe e cargado di bandera pa Aruba durante e ceremonia di apertura.

## Mira tambe
* Aruba na Weganan Olimpico
Nicole van der Velden

**Nicole van der Velden** (☆ 26 di october 1994 na Madrid) ta un atleta di bela Hulandes-Spaño y atleta olimpico di Aruba.

## Bida y carera
Nicole van der Velden a lanta na Noord (Aruba) como yiu di un tata Hulandes y un mama Venezolano. Naci cu nacionalidad Hulandes, el a ricibi nacionalidad Spaño for di gobierno Spaño na 2019.  El a cuminsa nabega na 2008 siguiendo su tata, Martin, kende tabata activo como oficial tecnico cu e Asociacion di Bela di Aruba.

El a competi, hunto cu Thijs Visser, den e careda di Nacra 17 mixto na Weganan Olimpico di Zomer 2016 na Rio de Janeiro; e duo a gana dos careda y a termina na e di 16 luga riba e tabla di posicion final. Van der Velden tabata cargado di bandera pa Aruba den e ceremonianan di apertura y clausura.

Despues, representando Spaña, el a participa na eventonan di cualificacion pa Weganan Olimpico 2020 den clase 49er FX y Weganan Olimpico 2024 den clase iQFoil femenino. 

## Mira tambe
* Aruba na Weganan Olimpico
Jayme Mata

**Jayme Lee Mata** (☆ 17 di december 1982 na Oranjestad) ta un judoka y atleta olimpico di Aruba.
 
## Carera deportivo
Mata ta judoka den e clase te 66 kg y a competi den Campionato Mundial y eventonan internashonal grandi di judo rond mundo. 

Na edad di 29 aña, el a haci su debut olimpico na e Weganan Olimpico di Zomer 2012 na London. E tabatin un *bye* den e prome buelta. Dia 29 di juli 2012, el a keda elimina den e di dos buelta despues di a perde su partido contra e judoka Spaño Sugoi Uriarte. El a caba empata pa di 17 luga den e tabla di posishon final. Na e Weganan Olimpico di Zomer 2016 na Rio de Janeiro, Mata a keda elimina den e di tres buelta pa Rishod Sobirov di Uzbekistan. E tabatin un *bye* den e prome buelta y a derota Joe Mahit di Vanuatu den e di dos buelta.

Na 2012 Mata tabata tambe e cargado di bandera pa Aruba durante e ceremonia di clausura.

## Mira tambe
* Aruba na Weganan Olimpico
Thijs Visser

**Thijs Visser** (☆ 19 di october 1989) ta un atleta di bela y atleta olimpico di Aruba.

## Carera deportivo
Thijs Visser, hunto cu Nicole van der Velden, a forma e duo Arubano cu a competi den e careda di Nacra 17 mixto na Weganan Olimpico di Zomer 2016 na Rio de Janeiro; nan a gana dos careda y a termina na e di 16 luga riba e tabla di posicion final.

## Mira tambe
* Aruba na Weganan Olimpico
Krijt (periodo)

**Krijt** ta un periodo geologico cu a dura di mas o menos 145 pa 66 miyon aña pasa (Ma). E ta e ultimo periodo di e Era Mesozoico. Krijt ta aparace despues di e periodo Jurasico, y ta sigui pa Paleogeno (e prome periodo di e Era Cenozoico).

Krijt tabata un periodo di klima relativamente calor y nivel di laman halto. Gruponan di animal extinto, entre otro reptiel marino, Ammonoidea (subclase di molusco), *Hippuritoida* (un orden di clase bivalvo), tabata biba den awa. Varios tipo di dinosaurio tabata biba riba tera, na mes momemento cu hopi di e gruponan moderno di mamifero y parha a aparece. Entre e matanan, *Angiospermae* (mata floral) a aparece. Krijt a termina cu un di e gran extincionnan masal denter e historia di Tera. Durante e extincion aki, entre otro dinosaurio a bira extinto, cu excepcion di *Ornithurae*, cu ta forma parti di e parhanan.

## Nombramento y clasificacion
E nomber Krijt ta bini di e palabra Latin *creta*, cu ta nifica calki (e nomber di e isla Kreta tin e mesun origen). Krijt a wordo establece pa prome biaha como un periodo geologico distinto na 1822 pa e geologo Belga, Jean d'Omalius d'Halloy, kende a indic'e como e *Terrain Crétacé*. El a basa e definicion aki riba capanan di piedra cu ela haya den Cuenca di Paris. 

Na Europa, e sistema di Krijt ta dividi den diesdos piso, cu a wordo adapta den e scala di tempo geologico oficial di International Commission on Stratigraphy (ICS).
Bivalvo

**Bivalvo** (Bivalvia) ta un clase di molusco acuatico (marino y awa dushi). 

Nan ta posee un curpa moli rondona na ambos banda pa un exoskelet verkalk (cocolishi) cu ta consisti di dos klep pa alimenta y deshaci di sushi. E klepnan ta join hunto cu un scarnir. E areglo aki ta permiti e klep pa habri  y cera sin cu e dos mitarnan ta separa. E tamaño di e cocolishi di bivalvo adulto ta varia for di un fraccion di un milimeter pa mas cu un meter, pero mayoria especie no ta crece mas cu 10 centimeter.   

Bivalvo no tin un cabes separa y falta varios organo caracteristico di otro molusco, manera e *radula* (organo oral pa alimentacion). E caicaynan a evolciona den *ctenidia*, un organo specialisa adapta pa ambos alimentacion y respiracion.
Reserva di awa (Rancho, Aruba)

**Reserva di awa** ta un tank'i awa di piedra den e bario di Rancho na Aruba, cu tabata wordo uza pa warda sobra awa na comienso di siglo binti.

Dia 31 di october 1905, Cornelis Hendrik Eman a haya concesion pa coba cuarenta pos na Madiki y Saliña, cualnan el a ekipa cu un molina di biento y pomp. El a desaroya un sistema di pipa pa transporta e awa extrai pa haf di Oranjestad, principalmente pa suministra su barconan. E awa cu tabata sobra tabata wordo di pomp den e parti ariba di e tanki na Avenida Alo Tromp y siguientemente transporta bou preshon via un tuberia di hero pa puntonan di tap individual, pa cua usuarionan tabata paga 75 cen pa luna. Despues di su morto na 1914, e sistema a bay fo'i uzo pa falta di mantencion.

E construccion di tanki ta consisti di dos renchi, un riba e otro. E renchi abou tin un circunferencia di aproximadamente 23,20 meter, mientras cu e renchi ariba tin un diameter mas chikito.

E reserva ta un monumento historico protehi y ta wordo considera como un ehempel caracteristico di e prome infrastructura industrial di Aruba.

Na aña 1970 e herederonan di Eman a traspasa e tanki pa gobierno di Aruba. Awendia e ta propiedad di Monumentenfonds Aruba (SMFA).
Sun Yat-sen

**Sun Yat-sen** (chines: 孫中山), tambe konosí komo Sun Yixian òf Sun Yat-sen (chines: 孫逸仙), (☆ 12 di novèmber 1866 na China – † 12 di mart 1925 na Bejing) tabata un prominente revolushonario chines, e promé presidente (yanüari-mart 1912), i tata fundadó di e Repúblika di China ("China Nashonalista"). Komo pionero prinsipal di Repúblika di China, e ta wòrdu konsiderá komo e “Tata di e Nashon” na Taiwan i e “prekursor di e revolushon demokrátiko” na Repúblika di Pueblo di China. 

Sun Yat-sen a hunga un ròl krusial den e proseso pa deroká e dinastia Qing, e último dinastia imperial na China. Durante e añanan promé ku e Revolushon Xinhai (1911), el a konvensé i inspirá hopi sosiedat secreto, intelektual, i simpatisantenan pa sigui un ruta revolushonario. Despues di e kaída di e dinastia, Sun a ko-fundá i a bira e promé lider di e partido nashonalista Kuomintang (KMT).

Sun Yat-sen tabata un figura unifikante den China post-imperial. E ta úniko den ser venerá tanto na Taiwan komo na China kontinental. Un potrèt grandi di dje ta sigui aparesé riba Plasa Tiananmen riba dianan Promé di Mei i Dia Nashonal. Su filosofia polítiko, ku el a nòmbrá “Tres Prinsipio di Pueblo” (nashonalismo, demokrasia, i bienestar sosial), tin influensia profundo riba e gobernashon di Repúblika di China na e isla di Taiwan te dia di awe.

## Biografia
Sun Yat-sen a nase na Cuiheng, den division di Xiangshan (awor siudat Zhongshan), provinsia Guangdong. E tabata yu di Sun Dacheng i Yang Tang Fai (mihó konosí komo Madame Yang). Su famia tabata di origen Hakka (ku raisnan na Zijin, Heyuan, Guangdong) i kantones. Su tata, ku tabatin masha tiki tera, tabata traha komo sneiru na Macao, i komo biahero i portero.
Despues di su enseñ
ansa básiko, el a muda pa Honolulu den e Reino di Hawaii, kaminda el a biba un bida relativamente kómodo, sostené pa su ruman hòmber mayó Sun Mei.

El a studia medisina na Honolulu i despues na Hong Kong. Durante su estadia den e mundo anglosakso, Sun Yat-sen a konbertí na protestantismo. Na edat di 17 aña el a wòrdu boutisá, el a adoptá un nòmber nobo, un nòmber di kortesia (hào) den e tradishon chines: Rìxin, ku ta nifiká “renobashon diario”. Un di su maestronan despues a transkribí su nòmber komo Yìxiān, un forma ku finalmente a bira konosí internashonalmente.

Sun Yat-sen a muri di adenokarsinoma di e galblaas na edat di 58 aña riba 12 di mart 1925 na Bejing. Na 1929 su kurpa a wòrdu transferí pa e monumento di Sun Yat-sen na Nanjing, kaminda e ta reposá komo un símbolo di unidat i renovashon polítiko pa hopi chines.
Pena di morto na Aruba

**Pena di morto na Aruba** ta prohibi pa articulo I.4 di Constitucion di Aruba desde 1 di januari 1986, dia cu Aruba a bira un pais constituyente di Reino Hulandes riba su propio derecho. 

E inclusion di un prohibicion explicito di e castigo di pena di morto den constitucion Arubano a sigui e ehempel di Constitucion Hulandes di 1983. Sinembargo, na luga di coloca esaki bou di e seccion hudicial manera ta e caso na Hulanda, Aruba a scoge pa inclui e prohibicion bou di e capitulo di derechonan fundamental. Locual ta reforsa su caracter universal y humano, pa esaki no wordo interpreta como un disposicion cu ta limita su efecto solamente na e poder hudicial. Den e contexto aki, artículo I.4 ta sigui articulo I.3, cu ta trata di inviolabilidad di e curpa, subrayando e proteccion integral di derechonan humano den marco constitucional di Aruba.

## Historia
Prome cu 1986, Aruba tabata sigui e legislacion penal di Antias Hulandes, unda pena di morto tabata formalmente presente como castigo den e codigo penal pero den practica nunca tabata wordo aplica. 

Na nivel di Reino, Hulanda a aboli efectivamente pena di morto pa delito penal na 1870 y pa delito di guera na 1983, ora cu e Constitucion Hulandes nobo a inclui un prohibicion explicito. Esey a crea un marco politico y moral unda e castigo di pena di morto ta ser considera incompatible cu un estado di derecho moderno.

Durante e siglo 20 completo, ni Aruba ni otro isla den Antias Hulandes a ehecuta pena di morto, debi na un tendencia crecientemente humanitario den Reino Hulandes y un desaprobacion internacional di e tipo di castigo aki.
Durante e epoca di Colonia Corsou, entre 1855 y 1865 (fecha exacto no ta conoci), tabata e ultimo biaha cu a ehecuta un castigo di pena di morto, cual a trata di un persona di color cu a asesina un di e antepasadonan di Wem Lampe na Aruba. Despues di 1870, e codigo penal Antiano ainda tabata inclui pena di morto como un posibel castigo (articulo 9). Den teoria e castigo di pena di morto por a wordo impone solamente pa “conspiracion cu e enemigo cu e meta di inicia guera” y mester wordo ehecuta mediante colgamento. Despues di esey, na 1901, a dicta un biaha mas un sentencia di morto den e caso di Pedro Rebeca, kende a ricibi pordon despues di a sirbi 20 aña di prizon. 

Ora Aruba a haya Status Aparte dia 1 di januari 1986, tabata necesario pa redacta un constitucion propio. Den e proceso aki, a bira cla cu e prohibicion di pena di morto mester keda un parti fundamental di e orden huridico di Aruba. Pa e motibo aki a eligi pa sigui e ehempel di Hulanda y inclui un prohibicion explicito. Diferente di Hulanda, Aruba a coloca esaki den e capitulo di derechonan fundamental, pa enfatisa cu e proteccion di bida humano ta un derecho basico y no simplemente un regla di proceso penal. E decision aki ta refleha tambe e consenso internacional despues di Guera Mundial II, cu pena di morto ta un violacion di derechonan humano. E decision aki ademas ta garantisa cu ningun gobierno den futuro lo por reintroduci e castigo sin un amienda constitucional di gran enbergadura.

## Mira tambe
* Amnistia
Frederikstraat 113

**Frederikstraat 113** ta un kas di kanchi den bario di Otrobanda na Kòrsou.

## Historia
Na 1880, Herman Elsevijf a kumpra e parti wèst di e tereno aki for di e herederonan di Johannes Martis Pinedo, despues di kua el a laga konstruí un kas nobo. E propiedat a kambia di man vários bia. Na 1919, Helena van der Meulen a transferí e kas pa su madrina, Marjorie Dania. Na su honor, el a bira konosí komo **Kas di Marjorie**. E edifisio tambe a haña e beinaam **Kas di Kanchi**, kual ta referí na e dekorashon di palu bordá ku ta rondoná e veranda.

## Karakterístika
E ta trata di un edifisio di un piso separá pa dos woldak parelelo di largura desigual. Na e parti dilanti tin un veranda formá pa un U, dekorá ku obra di palu bordá (*ajour*). Entre otro, e edifisio ta ekipá ku mas elementonan dekorativo manera fachada di leshi i blòk'i skina (hulandes: *hoeksteen*).

## Rekonosementu
E edifisio ta representá balor arkitektóniko, históriko i kultural komo un residensia ku diseño tradishonal. E veranda ku su obra bordá típiko ta raramente haña na Kòrsou. E lokalidat espasial tambe ta kontribuí na e balor monumental di área. E edifisio ta forma parti di e bista urbano históriko protehá.
Ladder Bay

**Ladder Bay** (literalmente "bahia di trapi") ta un bahia na banda wèst di e isla di Saba den Laman Karibe. E isla no tin playa, pues akseso na e tereno for di kosta ta imposibel. Pesey a chapi un trapi den e inklinashon di baranka. Pa hopi tempu, esaki tabata e úniko punto di akseso pa e isla. Ta solamente ora ku Aeropuerto Juancho E. Irausquin a habri na 1963 i e waf di Fort Bay na 1972, un otro manera a bira disponibel. 

E trapi tabata hiba for di e bahia abou pa e kapital di Saba, The Bottom, ku mas o ménos 500 step. Na e parti ariba di e trapi tabatin un kas chikitu, unda tabata maneha asuntunan di duana. E kas aki ta eksisti ainda i por wordu bishita. E parti abou di e trapi a wòrdu remplasá pa stepnan di beton. Te ku 2024, e Ladder tabatin 479 step.